
Esselamu alejkum, Molim vas da mi odgovorite dali je ***[haram](https://pitajucene.com/search/haram/questions/ "Pretraži pitanja o haramu")*** udjeljivati meso kurbana nemuslimanima? Po meni to nikako nije uredu!  

Naš uvaženi efendija je dijelio meso kurbana i siromašnijim kršćanima, što po meni nije u redu kada se prisjetim da smo mi prognani zbog tog što smo muslimani, a ujedno moje mišljenje je da bi se ***[kurban](https://pitajucene.com/search/kurban/questions/ "Pretraži pitanja o kurbanu")*** trebao davati isključivo muslimanima kojima je to potrebno, pa bili oni u Ljubuškom ili Tesliću. Iskreno ću Vam reći da ja lično nisam učestvovala u ovoj akciji, prikupljanja novca za kurban, te radije pošaljem novac preko vaše i moje stranice NUM, muslimanima kojima je pomoć potrebna u druge gradove BiH.


* 
* 
* 
* 
* 
* 
* 

 
POMAGANJE ONIH KOJI SU NAS PROGNALI

Alejkumusselam.


Učenjaci ovo pitanje vraćaju na kur’anski ajet u kojem Uzvišeni kaže: “Allah vam ne zabranjuje da činite dobro i da budete pravedni prema onima koji nisu ratovali protiv vas zbog vjere i koji vas iz zavičaja vašeg nisu izgonili – Allah, zaista, voli one koji su pravični. Ali vam zabranjuje da prijateljujete sa onima koji su ratovali protiv vas zbog vjere i koji su vas iz zavičaja vašeg izgonili i koji su pomagali da budete prognani. Oni koji s njima prijateljuju sami sebi čine nepravdu”. (El-Mumtehine 8-9) Pošto davanje kurbanskog mesa potpada pod činjenja dobra, na osnovu ovog ajeta dozovljeno je dati kurbansko meso nemuslimanima koji nisu ratovali i onima koji nisu muslimane iz zavičaja njihovih progonili, a nije dozovljeno onima koji su to radili.  

Prema tome, ono što je vaš efendija uradio nije ispravno jer je dijelio kurbansko meso onima koji su muslimane iz zavičaja njihovih progonili i koji su ratovali protiv njih a prema njima se dobročinstvo ne čini jer je to vid prijateljstva koji je samim ajetom zabranjen: “Ali vam zabranjuje da prijateljujete sa onima koji su ratovali protiv vas zbog vjere i koji su vas iz zavičaja vašeg izgonili i koji su pomagali da budete prognani”. Ve billahi tevfik.


Na pitanje odgovorio: dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa stranice: <http://www.n-um.com>


